BEM จับมือ CK ประมูลรถไฟฟ้าสีชมพู-เหลืองวันนี้
BEM จับมือ CK ประมูลรถไฟฟ้าสีชมพู-เหลืองวันนี้ วงเงินลงทุนราว 5.2 หมื่นล้านบาท พร้อมคาดรายได้ปี 60 โตกว่า 40%
7 พ.ย. 2559

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM เปิดเผยว่า วันนี้บริษัทจะร่วมกับ บริษัท ช.การช่าง จำกัด (มหาชน) หรือ CK ยื่นซองประมูลโครงการรถไฟฟ้าสายสีชมพู ช่วงแคราย-มีนบุรี ระยะทาง 34.5 กม. วงเงิน 53,490 ล้านบาท และสายสีเหลือง ช่วงลาดพร้าว-สำโรง ระยะทาง 29.1 กม. วงเงินลงทุน 51,810 ล้านบาท
ทั้งนี้ บริษัทคาดว่ารายได้ปี 60 จะเติบโตสูงถึงกว่า 40% จากจำนวนผู้โดยสารที่ประเมินว่าจะเติบโต 5% ขณะที่มีรายได้เดินรถสายสีม่วง 1.8 พันล้านบาท ขณะที่คาดว่าปี 59 รายได้น่าจะเติบโตกว่า 10% ตามจำนวนผู้โดยสารเพิ่มจากทั้งเส้นทางเดิมและสายสีม่วง ทั้งนี้ ธุรกิจรถไฟฟ้าในปีนี้จะพลิกกำไรจากปีก่อนขาดทุนราว 300 ล้านบาท